CELEX: 62009CN0110
Language: lv
Date: 2009-03-23 00:00:00
Title: Lieta C-110/09: Lūgums sniegt prejudiciālu nolēmumu — izteikts ar Conseil d'État (Beļģija) 2009. gada 23. marta rīkojumu — Inter-Environnement Wallonie ASBL/Région wallonne

6.6.2009   
            
            
               LV
            
            
               Eiropas Savienības Oficiālais Vēstnesis
            
            
               C 129/9
            
         Lūgums sniegt prejudiciālu nolēmumu — izteikts ar Conseil d'État (Beļģija) 2009. gada 23. marta rīkojumu — Inter-Environnement Wallonie ASBL/Région wallonne
   (lieta C-110/09)
   2009/C 129/15
   Tiesvedības valoda — franču
   
      Iesniedzējtiesa
   
   Conseil d'État
   
      Lietas dalībnieki pamata procesā
   
   
      Prasītāja: Inter-Environnement Wallonie ASBL
   
      Atbildētājs: Région wallonne
   
      Prejudiciālie jautājumi:
   
   
               1)
            
            
               Vai slāpekļa apsaimniekošanas programma, kas attiecas uz noteiktajām jutīgajām zonām, kuru izveidošana ir paredzēta Padomes 1991. gada 12. decembra Direktīvas 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti (1), 5. panta 1. punktā, ir plāns vai programma, kas paredzēta Eiropas Parlamenta un Padomes 2001. gada 27. jūnija Direktīvas 2001/42/EK par noteiktu plānu un programmu ietekmes uz vidi novērtējumu (2) 3. panta 2. punkta a) apakšpunktā, kura tika izstrādāta lauksaimniecībai, mežsaimniecībai, zvejniecībai, enerģētikai, rūpniecībai, transportam, atkritumu apsaimniekošanai, ūdens resursu apsaimniekošanai, telekomunikāciju un tūrisma nozarei, pilsētas un lauku teritoriālajai plānošanai vai zemes lietošanai, un vai minētā slāpekļa apsaimniekošanas programma definē ietvaru, saskaņā ar kuru nākotnē varēs atļaut īstenot projektus, kas uzskaitīti Direktīvas 85/337/EEK (3) I un II pielikumā?
            
         
               2)
            
            
               Vai slāpekļa apsaimniekošanas programma, kas attiecas uz noteiktajām jutīgajām zonām, kuru izveidošana ir paredzēta Padomes 1991. gada 12. decembra Direktīvas 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti, 5. panta 1. punktā, ir plāns vai programma, kas paredzēta Eiropas Parlamenta un Padomes 2001. gada 27. jūnija Direktīvas 2001/42/EK par noteiktu plānu un programmu ietekmes uz vidi novērtējumu 3. panta 2. punkta b) apakšpunktā, saistībā ar kuru, ņemot vērā, ka tai var būt ietekme uz konkrētām vietām, ir obligāti jāveic vērtējums saskaņā ar Direktīvas 92/43/EEK (4) 6. un 7. pantu, it īpaši ja attiecīgā slāpekļa apsaimniekošanas programma attiecas uz visām noteiktajām jutīgajām zonām Valonijas Reģionā?
            
         
               3)
            
            
               Vai slāpekļa apsaimniekošanas programma, kas attiecas uz noteiktajām jutīgajām zonām, kuru izveidošana ir paredzēta Padomes 1991. gada 12. decembra Direktīvas 91/676/EEK attiecībā uz ūdeņu aizsardzību pret piesārņojumu, ko rada lauksaimnieciskas izcelsmes nitrāti, 5. panta 1. punktā, ir plāns vai programma, kas nav tā, kas paredzēta direktīvas 3. panta 2. punktā, kura nosaka ietvaru, saskaņā ar kuru nākotnē varēs atļaut īstenot projektus, saistībā ar kuriem dalībvalstīm saskaņā ar 3. panta 4. punktu ir jānosaka, vai tiem var būt ievērojama ietekme uz vidi saskaņā ar 5. punktu?
            
         
      (1)  OV L 375, 1. lpp.
   
      (2)  OV L 197, 30. lpp.
   
      (3)  Padomes 1985. gada 27. jūnija Direktīva 85/337/EEK par dažu sabiedrisku un privātu projektu ietekmes uz vidi novērtējumu (OV L 175, 40. lpp.).
   
      (4)  Padomes 1992. gada 21. maija Direktīva 92/43/EEK par dabisko dzīvotņu, savvaļas faunas un floras aizsardzību (OV L 206, 7. lpp.).